— 14 — 



ladicte feste Saint Nicolas en yvers on devant l'uitave après, 

 nous ou nosdiz hoirs la geterons pour celle foy tant seullement 

 quilz deffauldront , ladicle feste premièrement passée, et la 

 feriens lever tant de foys qu'ilz deffauldrient; et se emssin estoit 

 que nous la getissiens ou feissiens lever ou noz hoirs aussi 

 une foy ou plusours au deffault desdiz habitans quilz ne 

 lair oient paier et geter audit terme , pour ce ne perdroient-ilz 

 pas leurs libertey de geter et lever par leurs ou leurs commis 

 chascum an devant ledit terme et toutes foys que meilleur 

 leurs semblera: laquelle rente ou censé desdiz quarante escuz 

 d'or , pour la pouretey desdiz habitons et pour ce qu'ilz 

 remai ngnent plus tost en bonne prospéritey et en augmentation 

 et habundance de biens, nous lesdiz Jehan et Anthoine, pour 

 nous et noz hoirs et successeurs quilz hauront cause de nous , 

 leurs avons donnez et donnons par ces présentes ladicte somme 

 de et pour les termes de quatre ans prochainnement venans, 

 en telle manière que eulx sont et demourent quiètes de ladicte 

 somme pour les termes de quatre ans prochainnement venans ; 



Item, davront et sairont tenuz chascum desdiz habitans quilz 

 auront cheval , pour leurs et leurs hoirs chascum an perpé- 

 tuelment, de faire une courvée en moisson de froment et 

 charroier à leurs chevalx , et une autre courvée en moisson 

 d'avenne, toutes et quanteffoys que nous lesdiz seigneurs ou 

 cellui de noz hoirs leur commandera ; et cellui ou ceulx desdiz 

 habitans chief d'ostel quilz n'auront chevalx pour aidier à 

 charroier lesdictes moissons, saira tenu de faire une courvée à 

 la facille en la moisson d'avenne ; et aussi davront et sairont 

 tenuz chascum chief d'ostel desdiz habitans, pour chascum 

 fue, faire une courvée en vandange tant seullement ; 



Item, davront et sairont tenuz lesdiz habitants, pour leurs 

 et leurs hoirs à tousiourmais , de mettre à leurs despens une 

 gaite tant seullement ou chastel dudit Oisellart pour gaitie de 

 nuyt ; 



Item, paieront et sairont tenuz de paier perpétuelment lesdiz 

 habitans le droiz de cellui quil doit garder la porte du bourg, 



